**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/1751-1/2021.

**31/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

**A …. Tiszavasvári, Kossuth u. 2. … sz. alatti bérlő ablakcserére vonatkozó bérbeszámítási kérelméről**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

Támogatom **…** Tiszavasvári, **Kossuth u. 2. ….** sz. alatt lakó bérlő **nyílászáró cserére vonatkozó kérelmét**, amennyiben a bérlőnek nincs lakbérhátraléka és vállalja, hogy az ablakcserét saját nevére szóló számlával igazolja.

Hozzájárulok ahhoz, hogy a fenti önkormányzati bérlakásban 5 db ablak, 1 db erkély üvegajtó, valamint a külső-belső párkányok cseréjét …. bérlő saját költségén elvégeztesse összesen bruttó **…Ft** összegben, továbbá ahhoz. hogy a **nyílászáró csere költségének 50%-a, azaz .. Ft beszámításra** kerüljön nevezett bérlő lakbérébe, a beruházás befejezését követő hónap 01. napjától.

**INDOKOLÁS**

**…** Tiszavasvári, **Kossuth u. 2. ….** sz. alatt lakó bérlő 2021.02.03-án kérelmet nyújtott be, melyben kérte, hogy az Önkormányzat járuljon hozzá az általa bérelt önkormányzati bérlakásban lévő nyílászárók - 5 db ablak, 1 db erkély üvegajtó és párkányok – cseréjéhez, valamint ezen **felújítás költségének lakbérbe történő beszámításához.**

A bérlő kérelmét, illetve a nyílászárók cseréjének szükségességét azzal indokolta, hogy a nyílászárók nagyon rossz állapotban vannak, annyira elvetemedtek az évek során az időjárási viszonyok miatt, hogy rosszul zárnak, emiatt gyakori a beázás az ablakok mellett, valamint hőszigetelés szempontjából sem megfelelőek, ezért télen a fűtési kiadás is sokkal magasabb költséggel jár.

A fenti problémák miatt a bérlő vállalja a nyílászáró csere költségének egyösszegben történő kifizetését banki hitel igénybevételével, viszont anyagi helyzetükre, illetve a felújítás magas összegére való tekintettel kérelmezi a nyílászárócsere költségének lakbérbe történő beszámítását.

… részére a bérlakás határozatlan időtartamra …. napjától van bérbe adva. Nevezett bérlő lakbérfizetési kötelezettségének rendszeresen eleget tesz, a 71 m2-es bérlakás bérlete után **havonta 20.164**  **Ft lakbért** fizet, lakbérhátralékkal nem rendelkezik.

A bérlő, kérelmével egyidejűleg benyújtotta a Kun László egyéni vállalkozó (1095 Budapest, ipar u. 2/A.) ablakcserére vonatkozó árajánlatát, mely hőszigetelt üvegű, fehér műanyag nyílászárókra vonatkozik összesen … Ft összegben, valamint külső-belső párkányokra … Ft összegben.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: „**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. február 25.

**Szőke Zoltán**

 **polgármester**